**JEGYZŐKÖNYV**

**Készült:** Hencida Község Önkormányzat Képviselőtestületének **2017. február 15-én** megtartott üléséről**.**

**A képviselőtestületi ülés helye:** Hencidai Közös Önkormányzati Hivatal Tanácskozóterme

**Jelen vannak:** **Szémán László polgármester**

**Dr. Barcsai Sándor aljegyző**

**Győri László alpolgármester**

***Magyari Bertalan Zoltán alpolgármester (nem a képviselőtestület tagja)***

**Györke Imre képviselő**

**Kopányi László képviselő**

**Lázár Péter Miklós képviselő**

**Varga János Képviselő**

**Nagy Lajos ügyvezető igazgató**

**Szémán László polgármester:** Üdvözli a képviselőtestület tagjait, megállapítja, hogy a képviselőtestület határozatképes, mivel a 7 fő képviselőtestületi tagból 6 fő megjelent. Az ülést megnyitja. Javaslatot tesz a napirendi pontokra és azok előadóira.

**Napirendi pontok:**

1. **Előterjesztés a Hencida Községi Önkormányzat 2017. évi költségvetési rendeletének megtárgyalására.**

**Előadó:** Szémán László polgármester

Dr. Barcsai Sándor aljegyző

1. **Különfélék**

**Előadó:** Szémán László polgármester

Dr. Barcsai Sándor aljegyző

A képviselőtestület jelen lévő 6 tagja 6 igen szavazattal, ellenszavazat és tartózkodás nélkül meghozta a következő határozatot:

**6/2017. (II.15.) számú határozat**

Hencida KözségÖnkormányzatának Képviselőtestülete a napirendi pontokra és azok előadóira tett javaslatot elfogadta.

**Határidő: azonnal**

**Felelős: Szémán László polgármester**

1. **napirendi pont**

**Szémán László polgármester:** Jegyző Úr jelezte, hogy a költségvetési rendelet megvitatása előtt szót kér.

**dr. Barcsai Sándor aljegyző:** A költségvetés tárgyköréhez kapcsolódik a Polgármester illetményének és költségtérítésének megállapítása, ezért kértem Polgármester Urat, hogy előbb ezt tárgyaljuk.

Jogszabály határozza meg továbbra is a polgármesterek illetményét és a költségtérítésük mértékét.

Szémán László Polgármester Úr ennek megfelelően 398.300.-Ft illetményben és illetményének 15%-ában, azaz 59.745.-Ft költségtérítésben részesül.

Kérem a Tisztelt Képviselőtestületet határozatban szíveskedjen elfogadni Polgármester Úr illetményét és költségtérítésének mértékét.

**Szémán László polgármester:** Szavazásra bocsátom polgármesteri illetmény 398.300.-Ft-ban, illetve a költségtérítés 59.745.-Ft-ban való megállapítását.

A képviselőtestület jelen lévő 6 tagja 6 igen szavazattal, ellenszavazat és tartózkodás nélkül meghozta a következő határozatot:

**7/2017. (II.15.) számú határozat**

Hencida KözségÖnkormányzatának Képviselőtestülete a polgármester illetményét 398.300.-Ft-ban, a költségtérítését 59.745.-Ft-ban állapítja meg.

**Határidő: azonnal**

**Felelős: dr. Barcsai Sándor aljegyző**

**Költségvetési főelőadó**

**Szémán László polgármester:** A költségvetéssel kapcsolatos anyagot mindenki megkapta, várom a kérdéseket, hozzászólásokat.

**Kopányi László képviselő:** Lenne egy kérdésem. Egyéb szolgáltatásnál az állategészségügy mit jelent?

**Szémán László polgármester:** Az állati tetemek elszállítása.

**Kopányi László képviselő:** Egyéb működési célú kiadás. Civil szervezetek támogatása, havi 500.- eFt?

**Szémán László polgármester:** A futballcsapat és szükség szerint a polgárőrség támogatása.

**Kopányi László képviselő:** Bevételeknél miért van akkor különbség Hencida és Szentpéterszeg között?

**Szémán László polgármester:** Ez a Közös Önkormányzat költségvetése. Szentpéterszegnek 5.534.668.- Ft-tal kell pótolni a ráeső összeget.

**Kopányi László képviselő:** A maradványok és bevételek címszó mit jelent?

**Dr. Barcsai Sándor aljegyző:** Annyi maradvány maradt a közös hivatalnál. Nem egy laza költségvetés, az előző évihez képest megint növekedett. Az OTP munkabér hitel nagy valószínűséggel nem kerül felhasználásra, nem kell igénybe vegyük. Úgy látom egész jól tartható lesz ez a költségvetés. Jobban lehetett tervezni.

**Varga János képviselő:** Pénzügyileg hol tart a mezőőri járulék.

**Szémán László polgármester:** Tavalyi évről kb. 1.800.- eFt. jött be. Pár ember van, aki nem fizette be.

**Varga János képviselő:** A saját bevételek mit tükröznek?

**Dr. Barcsai Sándor aljegyző:** Helyi adó, gépjármű adó, iparűzési adó, bérleti díjak, piaci helypénz, traktorral való szállítás.

**Szémán László polgármester:** Szavazásra teszem fel Hencida Községi Önkormányzat 2017. évi költségvetési rendeletének elfogadását. Kérem a szavazatokat.

Az előterjesztést és a rendelet tervezetet a jegyzőkönyv **1. számú melléklete** tartalmazza.

A képviselőtestület jelen lévő 6 tagja 6 igen szavazattal, ellenszavazat és tartózkodás nélkül megalkotta az alábbi rendeletet:

Hencida Községi Önkormányzat képviselő-testületének 2/2017. (II. 15.)önkormányzati rendelete

az Önkormányzat 2017. évi költségvetéséről

Hencida Község Önkormányzat képviselő-testülete az Alaptörvény 32. cikk (1) bekezdés *f)* pontjában meghatározott feladatkörében, Magyarország helyi önkormányzatairól szóló 2011. évi CLXXXIX. törvény 111. §. (1)-(4) bekezdésében, valamint az államháztartásról szóló 2001. évi CXCV. törvény 23. § (1) bekezdésben foglaltak alapján a következőket rendeli el:

**1. §** (1) E rendelet hatálya a Képviselő-testületre és annak szerveire, a polgármesteri hivatalra, az önkormányzati társulásokra, a nemzetiségi önkormányzatokra, továbbá az önkormányzat által fenntartott intézményekre, valamint a támogatásban részesített magánszemélyekre, jogi személyekre, jogi személyiséggel nem rendelkező szervezetekre terjed ki.

(2) E rendelet hatálya a nemzetiségi önkormányzatok esetében az önkormányzati támogatás folyósítására terjed ki. A nemzetiségi önkormányzatokkal való együttműködés egyéb szabályait külön megállapodás rögzíti.

**2. §** (1) A Képviselő-testület az önkormányzat 2017. évi költségvetésének

*a)* Költségvetési kiadását 206.094.- E Ft-ban

*aa)* ebből: általános tartalék: 0.- E Ft-ban

*ab)* céltartalék: 0.- E Ft-ban

*b)* Költségvetési bevételét 206.094.- E Ft-ban

*c)* Költségvetési egyenlegét 0.- E Ft-ban

állapítja meg.

(2) A Képviselő-testület a költségvetési hiánybelső finanszírozására 15.632.- E Ft előző évi pénzmaradványt jóváhagyja.

(3) A Közös Önkormányzati Hivatal köztisztviselői illetményalapja 2017. január 1-jétől 38.650.- Ft.

**3. §** (1) A Képviselő-testület a Roma Nemzetiségi Önkormányzat Hencida 2017. évi költségvetésének bevételi és kiadási főösszegét 782.-E Ft-ban tudomásul veszi, melyből

*a)* működési célú bevétel: 782.-E Ft,

*b)* működési célú kiadás: 782.-E Ft,

*c)* a működési célú kiadásból dologi jellegű kiadás 292.-E Ft.

(2) A Roma Nemzetiségi Önkormányzat Hencida által elfogadott költségvetést a 13. számú melléklet tartalmazza.

**4. §** (1) Az önkormányzat gazdálkodása és az önállóan működő és gazdálkodó költségvetési szervek címeket alkotnak.

(2) Az önállóan működő költségvetési szervek és az Alapok alcímeket alkotnak.

(3) Az önkormányzat gazdálkodás bevételei jogcímcsoportokat, míg a működési és a felhalmozási kiadások kiadási jogcímcsoportokat alkotnak

(4) Az önkormányzat költségvetés bevételei jogcímcsoportokat, kiadások ágazati feladatcsoportok jogcímeket alkotnak.

(5) A bevételek jogcímen belüli altételei, és a kiadások kiemelt előirányzatai előirányzatot alkotnak.

**5. §** (1) Hencida Községi Önkormányzat 2017. évi költségvetésének összevont mérlegét az 1.1. számú melléklet tartalmazza.

(2) Hencida Községi Önkormányzat 2017. évi kötelező feladatainak bevételi és kiadási mérlegét az 1.2. számú melléklet tartalmazza.

(3) Működési célú bevételek és kiadások mérlegét a 2.1. számú melléklet tartalmazza.

(4) Felhalmozási célú bevételek és kiadások mérlegét a 2.2. számú melléklet tartalmazza.

(5) Hencida Községi Önkormányzat adósságot keletkeztető ügyletekből és kezességvállalásokból fennálló kötelezettségeit a 3. számú melléklet tartalmazza.

(6) Hencida Községi Önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításáról a 4. számú melléklet tartalmazza.

(7) Hencida Községi Önkormányzat 2017. évi adósságot keletkeztető fejlesztési céljait az 5. számú melléklet tartalmazza.

(8) A beruházási (felhalmozási) kiadások előirányzatát beruházásonként a 6. számú melléklet tartalmazza.

(9) Felújítási kiadások előirányzatait felújításonként a 7. számú melléklet tartalmazza

(10) Európai uniós támogatással megvalósuló projektek bevételei, kiadásai, hozzájárulások kimutatását a 8. számú melléklet tartalmazza.

(11) Hencida Község Önkormányzata 2017.évi összes bevételét, kiadását, előirányzat-csoportonként a 9.1. számú melléklet tartalmazza.

(12) Hencida Község Önkormányzata 2017.évi kötelező feladatok bevételét, kiadását előirányzat-csoportonként a 9.1.1. számú melléklet tartalmazza.

(13) Az elismert tartozásállományt a 10. számú melléklet tartalmazza.

(14) A költségvetési szervek bevételi és kiadási előirányzatait az 11. számú melléklet tartalmazza.

(15) A 2017. évi létszám előirányzatot a 12. számú melléklet tartalmazza.

(16) A tájékoztató kimutatások, mérlegek Hencida Községi Önkormányzat 2017. évi költségvetésének mérlegét az 1. számú tájékoztató tábla tartalmazza.

(17) A többéves kihatással járó döntések számszerűsítése évenkénti bontásban és összesítve célok szerinti kimutatást a 2. számú tájékoztató tábla tartalmazza.

(18) Az önkormányzat által adott közvetett támogatásokat a 3. számú tájékoztató tábla tartalmazza.

(19) Az előirányzat-felhasználási tervet 4. számú tájékoztató tábla tartalmazza.

(20) A 2017. évben céljelleggel juttatott támogatásokról szóló kimutatást a 6. számú tájékoztató tábla tartalmazza.

(21) A felhalmozási célú, államháztartáson belülről kapott támogatásokat 7. számú tájékoztató tábla tartalmazza.

(22) Hencida Község Önkormányzat 2017. évi likviditási tervét a 8. számú tájékoztató tábla tartalmazza.

**6. §** (1) Az általános tartalék, a céltartalék előirányzata terhére, valamint a pénzügyileg teljesült bevételi többlet és a jóváhagyott pénzmaradvány terhére előirányzatot a Képviselő-testület állapítja meg.

(2) A célhoz kötött állami támogatás, a költségvetési törvény központosított előirányzataiból pályázat útján elnyert támogatás és átvett pénzeszköz az adott célra Képviselő-testületi jóváhagyás nélkül is felhasználható.

**7. §** (1) A Képviselő-testület felhatalmazza a polgármestert, hogy az átmenetileg szabad pénzeszközöket a Képviselő-testület egyidejű tájékoztatásával betétként elhelyezze, vagy azon államilag garantált értékpapírt vásároljon.

(2) A feladatelmaradásból származó – személyi és dologi – kiadási előirányzat megtakarítások felhasználására csak a Képviselő-testület engedélyével kerülhet sor.

(3) A bérmaradványok jutalmazásra történő felhasználására bármely intézmény esetében csak a Képviselő-testület külön engedélyező határozata után kerülhet sor.

**8. §** (1) Jogszabály eltérő rendelkezése hiányában önkormányzati követelésről való lemondásról, engedményezéséről minden esetben a Képviselő-testület dönt.

(2) A költségvetési törvényben meghatározott értékhatár alatti, kis értékű követelés elengedéséről a polgármester dönt.

(3) A Polgármesteri keret felhasználásáról a polgármester dönt.

(4) A Sportcélú támogatási keret felhasználásáról a Képviselő-testület dönt

(5) A polgárőri tevékenységet ellátó civil szervezetek támogatásáról a Képviselő-testület dönt.

(6) E rendeletben külön nem szabályozott előirányzatok felhasználásról

*a)* bruttó 400 E Ft értékhatárig a polgármester,

*b)* bruttó 400 E Ft felett a Képviselő-testület dönt.

(7) Az intézményi dolgozók lakásépítési, vásárlási támogatás előirányzata felhasználásáról a polgármester dönt.

(8) Átruházott hatáskörben hozott döntések a Képviselő-testület által jóváhagyottnál nagyobb többletkiadással nem járhatnak.

**9. §** (1) Pénzeszközátadás megállapodással, támogatási szerződéssel történhet, kivéve a legalább többségi tulajdonú társaságok részre nyújtott ütemterv szerinti rendszeres támogatásokat.

(2) Támogatás kiutalása előtt a támogatott szerv, illetve személy – részben vagy egészben önkormányzati tulajdonú gazdálkodó szervezetek, közalapítványok, helyi nemzetiségi önkormányzatok, egyházi szervezetek és intézményei kivételével – köteles igazolni, hogy köztartozásait maradéktalanul megfizette vagy köztartozásának átütemezéséről szerződést kötött.

(2) A támogatott legkésőbb a tárgyévet követő év január 31-ig köteles elszámolni a támogatás felhasználásáról.

(3) Amennyiben a támogatott az átadott pénzeszköz célirányos felhasználásáról a megállapodásban megjelölt határidőre nem számol el, úgy a támogatás teljes összegét a felszólítást követő 15 napon belül köteles visszafizetni és részére újabb támogatás 3 évig nem folyósítható.

**10. §** (1) Az önállóan működő és az önállóan működő és gazdálkodó költségvetési szerv az elemi költségvetését az önkormányzat Képviselő-testülete által elfogadott költségvetési rendeletben foglalt keretszámok főösszegeinek betartásával köteles összeállítani.

(2) Az elemi költségvetést a polgármester hagyja jóvá.

(3) A költségvetési szerv finanszírozási keretét az önkormányzati támogatás és az intézményi saját bevétel képezi.

(4) A költségvetési szerv kiadási előirányzatainak havi kerete, (az önkormányzati támogatásból finanszírozott rendszeres személyi juttatás és munkaadókat terhelő járulékok kivételével) az éves támogatási előirányzat 1/13-ad része.

**11. §** (1) A költségvetési szerv saját hatáskörében a kiadási és bevételi előirányzatokat megemelheti a működési és felhalmozási célú támogatásértékű bevétel, valamint az átvett pénzeszközök pénzügyileg teljesült összege erejéig.

(2) A költségvetési szerv saját hatáskörben a kiadási és bevételi előirányzatok főösszegének változatlansága mellett az előirányzatokat – a személyi juttatások kiemelt előirányzat megemelése kivételével – átcsoportosíthatja. Az előirányzat-átcsoportosítás önkormányzati támogatási igénnyel sem a költségvetési évben, sem a következő években nem járhat.

**12. §** (1) Az önállóan működő és gazdálkodó költségvetési szerv házipénztárában, illetve a pénzkezelő helyén/helyein elhelyezett pénzösszeg 200.- E Ft-ot meghaladó részét köteles bankszámlájára befizetni.

(2) A költségvetési szerv a feladatokat a szakmai és nem szakmai bontás szerinti engedélyezett létszám alapján látja el.

(3) Az önállóan működő és gazdálkodó és az önállóan működő költségvetési szervek közötti munkamegosztás és felelősségvállalás rendjének jóváhagyása a Képviselő-testület hatáskörébe tartozik.

(4) A költségvetési szervek a vonatkozó jogszabályi előírásoknak megfelelő tartalommal éves és féléves költségvetési beszámolót, valamint időközi mérlegjelentést kötelesek készíteni.

(5) A foglalkozás-egészségügyi feladatok ellátásáról, valamint a vagyonbiztosításról az önkormányzat központilag gondoskodik. Az ezzel kapcsolatos szerződéseket a polgármester köti meg.

(6) Az önállóan működő és gazdálkodó költségvetési szervek a használatukban lévő vagyontárgyakban bekövetkezett változásokról – vagyoncsoportonkénti bontásban – a féléves és az éves költségvetési beszámolóval egyidejűleg kötelesek adatokat szolgáltatni.

**13. §** Az Áht. 112. § (1) bekezdés 3. pontjában meghatározott adatokat az önkormányzat honlapján kell közzétenni.

(2) A költségvetési évről december 31-i fordulónappal készített könyvviteli mérlegben kimutatott eszközöket és forrásokat kétévente kell leltározni

**14. §** Ez a rendelet a kihirdetését követő napon lép hatályba.

**15. §** Hatályát veszti a z az Önkormányzat 2016. évi költségvetéséről szóló 1/2016. (II.10.) önkormányzati rendelet.

**Kelt: Hencida, 2017. február 15.**

**P. H.**

|  |  |
| --- | --- |
| **Szémán László  név, aláírás  polgármester** | **dr. Karancsi-Vámosi Margit  név, aláírás  jegyző** |

**Kihirdetési záradék:**

|  |  |
| --- | --- |
| **Kihirdetés módja: Önkormányzati Hivatal**  **hirdetőtábláján való kihelyezéssel**  **Dátum: 2017. 02. 15.** |  |
|  | **dr. Karancsi-Vámosi Margit név, aláírás  jegyző** |

1. **napirendi pont**

**dr. Barcsai Sándor aljegyző:** Az egészségügyi ellátási körzetek megállapításáról szükséges a képviselőtestületnek rendelkeznie. Hencida közigazgatási területe egy körzetet alkot az összes rendelet tervezetben szereplő ellátás vonatkozásában, kivéve a fogorvost.

**Győri László alpolgármester:** Ha elmegy doktor úr, helyette lesz valaki?

**Dr. Barcsai Sándor aljegyző:** Egyenlőre még van doktor úr, június 30-ig van megoldva a feladatellátás. Március, április tájékán ki kell írni egy felhívást a háziorvosi praxis betöltésére. Ha úgy döntene doktor úr, hogy továbbra is vállalja, az viszont többletfinanszírozást jelentene. Ha vállalja, egy megbízási szerződéssel ugyanúgy ellátja a körzetet, mint ahogy most is, amennyiben nem, közzéteszünk egy álláshirdetést a praxis betöltésére.

**Szémán László polgármester:** Szavazásra teszem fel az egészségügyi alapellátási körzetek megállapításáról szóló rendelet elfogadását.

Az előterjesztést és a rendelet tervezetet a jegyzőkönyv **2. számú melléklete** tartalmazza.

A képviselőtestület jelen lévő 6 tagja, 6 igen szavazattal, ellenszavazat és tartózkodás nélkül megalkotta az alábbi rendeletet:

**Hencida Községi Önkormányzat képviselő – testületének**

**3/2017. (II.15.) önkormányzati**

**r e n d e l e t e**

**az egészségügyi alapellátási körzetek megállapításáról**

Hencida Községi Önkormányzat Képviselő - testülete az egészségügyi alapellátásról szóló 2015. évi CXXIII. törvény 6.§ (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró alapellátásért felelős országos módszertani intézet véleményének kikérésével a következőket rendeli el:

**A rendelet célja**

**1. §**

A rendelet célja, hogy megállapítsa Hencida községi Önkormányzat közigazgatási területén a felnőtt háziorvosi, a házi gyermekorvosi, a fogorvosi, az ügyeleti ás a védőnői körzetek számát és az egyes körzetekhez tartozó területek elosztását.

**A rendelet hatálya**

**2.§**

A rendelet hatálya kiterjed Hencida község közigazgatási területén területi ellátási kötelezettséggel működő háziorvosi körzetre, házi gyermekorvosi körzetre, fogorvosi körzetre, védőnői ellátás körzetére, az alapellátáshoz kapcsolódó ügyeleti ellátásra, valamint az iskola-egészségügyi ellátásra

**Az alapellátás körzetei**

**3.§**

Hencida község teljes közigazgatási területe egy háziorvosi körzetet alakít ki területi ellátási kötelezettséggel, amely vegyes körzetként ellátja a házi gyermekorvosi feladatokat is.

**4.§**

A háziorvosi alapellátáshoz és gyermekorvosi ellátáshoz kapcsolódó ügyeleti alapellátás körzetét Hencida település teljes közigazgatási területe alkotja.

**5.§**

Hencida Község Önkormányzat teljes közigazgatási területe egy védőnői körzetet alkot területi ellátási kötelezettséggel.

**6.§**

1. Hencida község teljes közigazgatási területe egy fogorvosi alapellátási körzetet alkot Berettyóújfalu V. fogorvosi körzetével.

(2) A fogorvosi ügyelet vonatkozásában Hencida település egy körzetet alkot, mely   
 magában foglalja Hencida község teljes közigazgatási területét.

**7.§**

1. Az iskola-egészségügyi ellátás körzetét Hencida település alkotja
2. A körzethez tartozó köznevelési intézmény a Fekete Borbála Általános Iskola Csere-erdő Általános Iskolája

**Záró rendelkezések**

**8.§**

Jelen rendelet kihirdetése napján lép hatályba, egyidejűleg hatályát veszti Hencida Községi Önkormányzat az egészségügyi alapellátás körzeteiről szóló 6/2016. (VI.30.) számú önkormányzati rendelet.

**Hencida, 2017. február 15.**

**P.H.**

**Szémán László dr. Karancsi-Vámosi Margit**

**polgármester jegyző**

**Kihirdetési záradék:**

|  |  |
| --- | --- |
| **Kihirdetés módja: Önkormányzati Hivatal Hirdetőtábláján való kihelyezéssel** |  |
| **Dátum: 2017.02.15.** | **Dr. Karancsi-Vámosi Margit**  **jegyző** |

**1. számú függelék:**

* A háziorvosi körzet székhelye: 4123 Hencida, Kossuth u. 34. Orvosi Rendelő,
* Az alapellátáshoz kapcsolódó ügyeleti ellátást az önkormányzat feladat-ellátási szerződés keretében az Országos Orvosi Ügyelet Egészségügyi Szolgáltató Közhasznú Nonprofit Kft. látja el. Az ügyeleti ellátás székhelye: 4031 Debrecen, István út 6.
* A védőnői körzet székelye: 4123 Hencida, Kossuth u. 28/a.
* A fogorvosi körzet székhelye: 4100 Berettyóújfalu, Orbán Balázs tér 1.

**Szémán László polgármester:** A jelenleg hatályos, a közterületek használatáról és rendjéről, piacok és vásárok tartásáról szóló rendelet módosítása indokolt, mivel a Hajdú – Bihar Megyei Kormányhivatal előterjesztéshez mellékelt szakmai segítségnyújtásában felhívta a figyelmet arra, hogy a filmforgatási célú közterület-használati díjmegállapításra vonatkozó rendelkezések hatályon kívül helyezése szükséges. Szavazásra teszem fel a rendelet tervezetet, kérem a szavazatokat.

Az előterjesztést és a rendelet tervezetet a jegyzőkönyv **3. számú melléklete** tartalmazza.

A képviselőtestület jelen lévő 6 tagja, 6 igen szavazattal, ellenszavazat és tartózkodás nélkül megalkotta az alábbi rendeletet:

**Hencida Község Önkormányzata**

**4/2017. (II. 15.) önkormányzati rendelete**

**6/ 2001. ( X.30. ) KTR. számú rendelete**

**A közterületek használatáról és rendjéről, piacok és vásárok tartásáról szóló önkormányzati rendelet módosításáról**

Hencida Község Önkormányzata Képviselő-testülete az Alaptörvény 32. cikk (1) bekezdés a) pontjában foglalt felhatalmazás alapján, a mozgóképről szóló 2004. évi II. törvény 37. § (4) bekezdésében meghatározott feladatkörében eljárva az a következőket rendeli el:

**1. §**

Hencida Község Önkormányzata a közterületek használatáról és rendjéről, piacok és vásárok tartásáról szóló 6/2001. (X.30.) önkormányzati rendeletének 10/B. §-a és 10/C. §-a hatályát veszti.

**2.§**

Ez a rendelet kihirdetését követő napon lép hatályba.

**Hencida, 2017. február 15.**

**P.H.**

**Szémán László dr. Karancsi-Vámosi Margit**

**polgármester jegyző**

**Kihirdetési záradék:**

|  |  |
| --- | --- |
| **Kihirdetés módja: Önkormányzati Hivatal Hirdetőtábláján való kihelyezéssel** |  |
| **Dátum: 2017.02.15.** | **Dr. Karancsi-Vámosi Margit**  **jegyző** |

**Szémán László polgármester:** Megtörtént változás bejelentés a Bíróság felé az alapítvány vonatkozásában és ismételten hiánypótlásra került sor.

A Közalapítvány Hencida Községért törvényes működése érdekében a kuratóriumában és felügyelőbizottságában személycseréket szükséges végrehajtani.

Kádár Sándor, Tar Sándor és Szatmári Lajos felügyelőbizottsági tagokat javaslom visszahívni azonnali hatállyal és helyettük Győri László Hencida, Csokonai u. 33. szám, Vékony József 4123 Hencida, Piac u. 10. szám és Szatmári Viktor Sándor 4123 Hencida, Dobó u. 3. szám alatti lakosokat jelölöm.

Győri Tamás korábbi kuratóriumi elnök helyett Nagy Lajos 4123 Hencida, Arany J. u. 15. szám alatti lakost javaslom, Vékony Józsefet pedig a kuratórium harmadik tagjaként, helyette pedig Papp Mária 4123 Hencida, Zöldfa u. 9. szám alatti lakost a felügyelőbizottságba.

A Kuratórium és a Felügyelőbizottság tagjainak kinevezése 5 évre, azaz 2022. február 15-ig szól.

Javaslom a személycserék elfogadását.

A képviselőtestület jelen lévő 6 tagja 6 igen szavazattal, ellenszavazat és tartózkodás nélkül meghozta a következő határozatot:

**8/2017. (II.15.) számú határozat**

Hencida KözségÖnkormányzatának Képviselőtestülete, mint a Közalapítvány Hencida Községért Közalapítvány alapítója, a Közalapítvány Hencida Községért közalapítvány Felügyelő bizottságából azonnali hatállyal visszahívja Kádár Sándor felügyelőbizottsági tagot és helyette Győri László Hencida, Csokonai u. 33. szám alatti lakost jelöli.

Hencida KözségÖnkormányzatának Képviselőtestülete – mint alapító - a Közalapítvány Hencida Községért Felügyelőbizottságából azonnali hatállyal visszahívja Tar Sándor és Szatmári Lajos felügyelőbizottsági tagokat és helyettük Vékony József 4123 Hencida, Piac u. 10. szám és Szatmári Viktor Sándor 4123 Hencida, Dobó u. 3. szám alatti lakosokat jelöli.

Hencida Község Önkormányzatának Képviselőtestülete, mint a Közalapítvány Hencida Községért Közalapítvány alapítója elfogadja Győri Tamás, az alapítványi kuratórium elnökének lemondását. A kuratórium tagjaként megválasztja Vékony József 4123 Hencida, Piac u. 10. szám alatti lakost, a kuratórium elnökének pedig Nagy Lajos 4123 Hencida, Arany J. u. 15. szám alatti lakost.

A közalapítvány felügyelő bizottságába tagként választja Vékony József helyett Papp Mária 4123 Hencida, Zöldfa u. 9. szám alatti lakost.

A Kuratórium és a Felügyelőbizottság tagjainak kinevezése 5 évre, azaz 2022. február 15-ig tart.

**Felelős: Szémán László polgármester**

**Határidő: azonnal**

**Szémán László polgármester:** Megkeresés érkezett a futballcsapattól. Idén már minden hivatalosan működik, be vannak jegyezve. Kérnének egy kis működési támogatást. 300.- Ft-ra lenne szükségük, hogy tudjanak működni. A későbbiekben majd a szövetségtől is tudnak pénzt szerezni.

**Több kérdés, hozzászólás nem volt, Szémán László polgármester az ülést 15 óra 30 perckor bezárta.**

**k. m. f.**

**Szémán László dr. Karancsi-Vámosi Margit**

**polgármester jegyző**